****

**PESTROFAREBNÁ ŠKôlka**

**Školský vzdelávací program**

 pre materskú školu

 (Revidovaný k 01.09.2023)

|  |  |
| --- | --- |
| **Názov ŠkVP** | **„Pestrofarebná škola“** – školský vzdelávací program pre základné vzdelanie |
| **Motto ŠkVP** | Je ľahšie vrch preniesť, rieku zahatať, prinútiť ju proti prúdu tiecť,ako vychovať človeka so srdcom a dušou ľudskou.“ J. A. Komenský |
| **Stupeň vzdelania** | **ISCED 0** = predprimárne vzdelávanie |
| **Dĺžka štúdia** | **1 – 4 roky** |
| **Vyučovací jazyk** | **slovenský** |
| **Študijná forma** | **celodenná** |
| **Druh školy** | **štátna** |
| **Predkladateľ** |
| **Názov školy** | **Základná škola s materskou školou Jána Amosa Komenského** |
| **Adresa** | **Hubeného 25, 831 53 Bratislava** |
| **IČO** | **31810497** |
| **Miesto a dátum vydania** | **Bratislava, 01. 09. 2016** |
| **Dátum získania čestného názvu** | **27.10.2011** |
| **Kontakty** | **telefón** |
| **web** | [**https://mskomenskehoba.edupage.org/**](https://mskomenskehoba.edupage.org/) | Sekretariát ZŠ s MŠ | **02 44 88 41 40** |
| **mejl** | **kizivatova@zskomenskehoba.sk** | materská škola – zástupkyňa pre MŠ | **02 44 88 11 43** |
|  | riaditeľka školy | **0917 337 103** |
| **Koordinátori pre tvorbu iŠkVP**  |
| Andrea Konečná | zástupkyňa pre MŠMetodička pre MŠ | konecna@zskomenskehoba.sk |
| Bc. Karin Ofčarovičová | metodička pre MŠ | ofčarovicova@zskomenskehoba.sk  |
| Jaroslava Múčková | učiteľka v MŠ | muckova@zskomenskehoba.sk  |
| **Zriaďovateľ** | **Miestne zastupiteľstvo Mestskej časti Bratislava – Rača** |
| **Názov** | **Mestská časť Bratislava – Rača, Miestny úrad** |
| **Adresa** | **Kubačova 21, 831 06 Bratislava 34** |

V Bratislave 04. 09. 2023V Bratislave 04. 09. 2023

...................................................................... ...............................................................................

Andrea Konečná Mgr. Tatiana Kizivatová

 zástupkyňa riaditeľky pre MŠriaditeľka

**Školský vzdelávací program a jeho revízie bol prerokovaný**

|  |  |
| --- | --- |
| **v pedagogickej rade** | **v rade školy** |
| **Školský rok** | **Dátum prerokovania v PgR** | **Školský rok** | **Dátum prerokovania v RŠ** |
| **2023/2024** | **28.08.2023** | **2023/2023** | **24.10.2023** |

|  |  |  |
| --- | --- | --- |
|  |  |  |
| Mgr. Tatiana Kizivatová  |  Andrea Konečná  | Mgr. Natália Lednická |
| riaditeľka školy | zástupkyňa RŠ pre MŠ | predsedníčka rady školy |

**Zásady pre vypracovanie školského vzdelávacieho programu pre MŠ (ŠkVP)**

Školský vzdelávací program (ďalej ŠkVP) materskej školy vydáva riaditeľka školy po prerokovaní v pedagogickej rade materskej školy, rade školy a písomnom súhlase zriaďovateľa školy podľa školského zákona. V ňom odráža poslanie, funkcie a zameranie svojej materskej školy, ako aj stratégiu, ktorú určuje vedenie školy spolu s regiónom a obcou. Zohľadňuje potreby a možnosti detí i pedagogického zboru. ŠkVP je výpoveďou materskej školy o predstave kvality poskytovaného vzdelávania.

**Školský vzdelávací program je otvorený, bude vyhodnocovaný a upravovaný na základe skúseností pri realizácii formou písomného dodatku. V prípade potreby vykonania zmien väčšieho rozsahu bude vypracovaný nový školský vzdelávací program.**

Súhlasím so  Školským vzdelávacím programom ZŠ s MŠ Jána Amosa Komenského revidovaným pre školský rok 2021/2022 platným pre MŠ:

 .................................................................

 za zriaďovateľa

Riaditeľka školy zodpovedá na základe dohody s vyššie uvedenými subjektmi za súlad Školského vzdelávacieho programu s inovovaným Štátnym vzdelávacím programom.

**Revízie Školského vzdelávacieho programu**

|  |  |  |
| --- | --- | --- |
|  **Platnosť ŠkVP /ŠkVP**  **Revidovanie ŠkVP /ŠkVP** | **Dátum** | **Zaznamenanie inovácie, zmeny, úpravy a pod.,...** |
| platnosť  | od **01. 09. 2016** |  |
| platnosť  | **od 01.09.2021** | * cez celoročný edukačno–zážitkový program **Zeleninkoví kamaráti**, ktorý je zameraný na primárnu prevenciu detskej obezity a zdravý životný štýl, majú deti možnosť spoznať 35 druhov zeleniny formou zážitkového vzdelávania a osvojujú si pozitívny postoj k jedlu na celý život;
* Diskusie, ako sa zachovať v situáciách ohrozujúcich zdravie v školách
* Peniaze sú neodmysliteľnou súčasťou ľudského života → **FINANČNÁ GRAMOTNOSŤ**

primeraným a pútavým spôsobom sprostredkujeme informácie o poslaní význame, pôvode, funkcii, vzhľade a spôsobe ich získavania* rozvoj kompetencií
* komunikačných, \* kritické myslenie,
* rozhodovacích, \* kreativity
* rozšírené vzdelávanie pedagogických zamestnancov
* zapojenie školy do projektu Pomáhajúce profesie spoločne ZŠ a MŠ – práca školského podporného tímu → 1 školský špeciálny pedagóg = logopéd

→ 1 školský psychológ→ 2 pedagogickí asistenti * čističky vzduchu v každej triedy
* osviežovače vzduchu na chodbách
* strom emócii v každej triede
* Revidovaný o povinné predprimárne vzdelávanie a upresnenie informácie o vydávaní Osvedčenia o absolvovaní povinného predprimárneho vzdelávania
 |
| revidované | **august 2021** |
| platnosť  | **Od 01.09.2022** | * Revidovaný na základe Dodatku č.2 k Štátnemu vzdelávaciemu programu pre predprimárne vzdelávanie v materských školách
* Školský podporný tím pozostávajúci z:

\* školský logopéd \* školský psychológ \* 2 pedagogickí asistenti* interaktívna stena
 |
| revidované | **August 2022** |
|  platnosť | **Od 1.9.2023** | * Vytvorenie **PROFILU ABSOLVENTA** MŠ
* Zriadenie ďalšej pozície **ŠKOLSKÝ** **DIGITÁLNY KOORDINÁTOR** (na škole sú dvaja)
* Posilnenie pozície školského **SUPERVÍZORA** (v škole pracujú dvaja)
* Aktualizačné vzdelávanie realizovať v spolupráci s firmou EDULAB a v rámci Klubov moderného učiteľa v rozsahu 10 hodín ročne
* Aktívna spolupráca RCPU pre regióny Bratislava, Malacky, Pezinok, Senec v rámci mentoringu pedagogických zamestnancov školy a vzdelávania učiteľov
* Budovanie vzdelávacích centier pre žiakov školským podporným tímom
* dotykové tabule v predškolských triedach
* tablety do predškolských tried
 |
|  revidované | **August 2023** |

**OBSAH**

Identifikačné údaje

Vymedzenie vlastných cieľov a poslania výchovy a vzdelávania

Stupeň vzdelania , ktorý sa dosiahne absolvovaním školského vzdelávacieho programu

Vlastné zameranie MŠ

Dĺžka dochádzky a forma výchovy a vzdelávania

Učebné osnovy vzdelávacie štandardy jednotlivých vzdelávacích oblastí

Inklúzia v materskej škole

Vyučovací jazyk

Spôsob, podmienky ukončovania výchovy a vzdelávania a vydávanie dokladu o získanom vzdelaní

Vnútorný systém kontroly a hodnotenia detí

Vnútorný systém kontroly a hodnotenia zamestnancov školy

Záver

**ÚVOD**

Školský vzdelávací program je základný dokument školy, podľa ktorého sa uskutočňuje výchova a vzdelanie v školách podľa školského zákona. Školský vzdelávací program musí byť vypracovaný v súlade s princípmi a cieľmi výchovy a vzdelávania podľa školského zákona a s príslušným štátnym vzdelávacím programom.

**VYMEDZENIE VLASTNÝCH CIEĽOV A POSLANIA VÝCHOVY A VZDELÁVANIA**

Podľa zákona č.245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne ako základu pre školské vzdelávanie v základnej škole a pre život v spoločnosti. Všeobecné ciele výchovy a vzdelávania sú zaznamenávané v štátnom vzdelávacom programe pre predprimárne vzdelávanie v materských školách.

**Cieľom a poslaním výchovy a vzdelávania v našej ZŠ s MŠ J. A. Komenského je umožniť dieťaťu**

* uľahčiť plynulú adaptáciu na zmenené inštitucionálne, školské prostredie,
* v období pred vstupom do základnej školy a realizáciou spoločných aktivít ZŠ s MŠ zabezpečiť plynulý a bezproblémový prechod detí z MŠ do ZŠ a utvárať ich predpoklady na ďalšie vzdelanie,
* podporovať vzťah k poznávaniu a učeniu, rozvoj individuálnych spôsobilostí dieťaťa,
* rešpektovať osobnosť dieťaťa a jeho individualitu,
* uplatňovať zážitkové učenie
* rozvíjať celoživotné pravidlá, sociálne zručnosti a vytvárať bezpečné prostredie pre učenie,
* poskytovať deťom možnosť výberu pri jednoduchých činnostiach,
* zlepšovať grafomotorické zručnosti s dôrazom na správny úchop grafického materiálu, primeranú pracovnú plochu a správnu polohu dieťaťa počas činnosti,
* osvojovať si pohybové zručnosti a zdokonaľovať pohybové schopnosti,
* precvičovať správnu výslovnosť a rozvíjať súvislé vyjadrovanie,
* získať a posilňovať úctu k ľudským právam a základným slobodám a zásadám ustanoveným v Dohovore o ochrane ľudských práv a základných slobôd,
* rozvíjať u detí environmentálne cítenie,
* rozvíjať u detí návyky súvisiace so zdravotným životným štýlom,
* poznávať a uplatňovať svoje práva,
* individuálne rozvíjať detí so špeciálnymi potrebami,
* získať prvotné základy komunikačných kompetencií, matematických kompetencií a kompetencií v oblasti vedy a techniky, digitálnych kompetencií, kompetencií učiť sa, riešiť problémy, tvorivo i kriticky myslieť, sociálnych a personálnych kompetencií, občianskych kompetencií a pracovných kompetencií,
* do edukačného procesu zaraďovať nové koncepcie a metódy rozvoja tvorivosti a kritického myslenia,
* naučiť sa kontrolovať a regulovať svoje správanie, starať sa o svoje zdravie a chrániť ho, rozlišovanie zdravej výživy a rešpektovať všeľudské etnické hodnoty.

Pedagógovia budú podľa možností aktuálne prihliadať na vlastné ciele tak, aby sa efektívne plnili a to aj keď tieto nemusia byť písomne v plánoch zaznamenané. Učiteľky sú v roli facilitátora, ktorý vytvára podmienky a napomáha dieťaťu rozvíjať jeho vlastnú aktivitu, prirodzenú detskú zvedavosť, skúmavosť a tvorivosť s využívaní metodiky **rešpektovať a byť rešpektovaný**.

**STUPEŇ VZDELANIA, KTORÝ SA DOSIAHNE ABSOLVOVANÍM ŠkVP**

Dieťa získa absolvovaním posledného ročníka vzdelávacieho programu odboru vzdelávania v materskej škole **predprimárne vzdelávanie.** Predprimárne vzdelávanie ukončuje dieťa spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť. Predprimárne vzdelávanie môže dieťa ukončiť aj vtedy, ak nedovŕši šiesty rok veku, ale podľa vyjadrenia príslušného zariadenia CPPP a všeobecného lekára pre deti a dorast môže plniť povinnú školskú dochádzku. V tomto prípade ide o predčasne zaškolenie dieťaťa na žiadosť zákonného zástupcu.

Dokladom o získanom stupni vzdelania je osvedčenie o absolvovaní predprimárneho vzdelávania, ktoré vydáva Základná škola s materskou školou J. A. Komenského, Hubeného 25, 831 53 Bratislava.

**VLASTNÉ ZAMERANIE ŠKOLY**

Materská škola je zapojená spolu so školou do modulu **VEU** **– ITV** (Vysoko efektívne učenie – integrované tematické vyučovanie). **Materská škola uplatňuje prvky I. úrovne VEU ITV, ktorá sa prejavuje**

* vytváraním neohrozujúceho prostredia,
* zavádzaním celoživotných pravidiel a sociálnych zručností,
* používaním postupov pre opakujúce sa činnosti,
* používaním denného programu = mapa mysle pri riadení dňa,
* realizáciou **RANNÉHO KRUHU**, ktorého cieľom je cvičenie detí v aktívnom počúvaní a úcte k spolužiakom,
* modelovaní správania učiteľa s cieľom ukázať a následne precvičovať pravidlá správania triedy,
* vytváraním obohateného prostredia triedy v súvislosti výchovno-vzdelávacím procesom.

V pestrofarebnej materskej škole

1. vedieme deti k  **ZDRAVÉMU ŽIVOTNÉMU ŠTÝLU**
* usilujeme sa o ich zdravie a bezpečný život,
* vedieme deti k pochopeniu významu zdravia pre človeka, podpore zdravia, významu pohybu pre zdravie,
* identifikujeme situácie ohrozujúce zdravie:
* zaradením pohybových aktivít, dostatočným pobytom na čerstvom vzduchu počas pobytu v MŠ
* cez celoročný edukačno-zážitkový program **Zeleninkoví kamaráti**, ktorý je zameraný na primárnu prevenciu detskej obezity a zdravý životný štýl majú deti možnosť spoznať 35 druhov zeleniny formou zážitkového vzdelávania a osvojujú si pozitívny postoj k jedlu na celý život.
* diskusie, ako sa zachovať v situáciách ohrozujúcich zdravie;
1. venujeme pozornosť rozvoju **FINANČNEJ GRAMOTNOSTI**

Peniaze sú prirodzenou súčasťou života, preto

* primeraným a pútavým spôsobom sprostredkujeme informácie o ich poslaní, význame, pôvode, funkcii, vzhľade a spôsobe ich získavania,
1. v aktivitách s deťmi podporujeme nasledovné kompetencie:
* **kritické myslenie**
* **Schopnosť rozhodovať**,
* **komunikačné a argumentačné zručnosti**
* **kreativitu.**

Všetky aktivít na rozvoj uvedených kompetencií sú prispôsobené vývinovej úrovni detí.

1. Škôlka spolu so školou je zapojená do projektu **ZELENÁ ŠKOLA**, čo sa prejavuje
* realizáciou rôznych aktivít s dopadom na životné prostredie,
* triedení druhotných surovín (papier, plast, sklo, kovy, drobné elektrospotrebiče, použité baterky)
* využívaním výchovných programov s environmentálnym zameraním.3

**DĹŽKA DOCHÁDZKY A FORMA VÝCHOVY A VZDELÁVANIA**

Dĺžka štúdia respektíve dochádzky dieťaťa do materskej školy je spravidla tri roky a viac (deti s predĺžením povinného predprimárneho vzdelávania).

Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné. Výchova a vzdelávanie sa v našej ZŠ s MŠ uskutočňuje celodennou i poldennou formou. Novoprijaté deti sú zaraďované na adaptačný pobyt , ktorý je najviac tri mesiace prípadne na diagnostický pobyt.

**UČEBNÉ OSNOVY JEDNOTLIVÝCH VZDELÁVACÍCH OBLASTÍ**

V zmysle § 9 ods. 6 a 7 školského zákona **sú učebnými osnovami** našej materskej školy **vzdelávacie štandardy Štátneho vzdelávacieho programu** **pre predprimárne vzdelávanie** v materských školách (z roku 2015). Je dostupný na webovom sídle Ministerstva školstva vedy, výskumu a športu SR.

**Východiská plánovania**

Východiská plánovania naznačujú základný prístup našej materskej školy k plánovaniu výchovno-vzdelávacej činnosti. Nasledovné princípy vyjadrujú, akým spôsobom materská škola postupuje pri usporiadaní konkrétneho obsahu vzdelávania.

* Výchovno-vzdelávacia činnosť je plánovaná týždenne vzhľadom na špecifiká práce v materskej škole s celodennou výchovou a vzdelávaním, kedy predprimárne vzdelávanie zabezpečujú striedavo na zmeny dve učiteľky. Plán výchovno-vzdelávacej činnosti je chápaný ako súčasť prípravy na výchovno-vzdelávaciu činnosť, ktorého forma a spôsob vedenia sú schválené pedagogickou radou.
* Pedagogickí zamestnanci MŠ vzájomne spolupracujú v rámci prípravy a plánovania svojej výchovno-vzdelávacej činnosti v konkrétnej triede, ale i v celej materskej škole. Je na ich vzájomnej súčinnosti a dohode, koľkokrát za týždeň zaradia jednotlivé vzdelávacie oblasti. V rámci cielenej vzdelávacej aktivity zohľadňujú možnosť voľby vzájomne kombinovať a prelínať príslušné vzdelávacie oblasti.
* Pri plánovaní vychádzajú pedagogickí zamestnanci MŠ z poznania aktuálnej vývinovej úrovne detí. Rešpektujú ich potreby , prirodzenú variabilitu a sociokultúrne prostredie.
* Pri plánovaní aktivít na konkrétny týždeň si učiteľky vyberajú výkonové štandardy zo ŠVP, ktoré prispôsobujú schopnostiam danej skupiny detí, pričom môžu využívať adaptáciu výkonových štandardov jednotlivých výkonových oblastí vymedzených viacerými úrovňami dosahovania jednotlivých výkonov.
* Súčasťou plánovania je zohľadnenie vymedzených tém, ktoré sú interným materiálom materskej školy.

**Témy**

* predstavujú ucelenú opornú konštrukciu pre štruktúrovanie konkrétneho obsahu vzdelávania,
* zohľadňujú zmysluplný situačný kontext aktivít s deťmi v rámci určitého obdobia,
* zohľadňujú tradíciu a podmienky našej materskej školy.

Jednotlivé témy **je možné podľa potreby učiteliek danej triedy zlúčiť**, prípadne akokoľvek zmeniť ich poradie z dôvodu

* tematickej integrácie učebného obsahu,
* materiálno – technického zabezpečenia plánovaných aktivít v triedach.

Pri realizácii projektov a centrálnych aktivít materskej školy je potrebná **spolupráca medzi všetkými učiteľkami** a vedením školy.

MŠ v rámci spolupráce so ZŠ sa zapája do tematického Modelového mesiaca realizovaného vždy v jesenných mesiacoch (október – november), ktorý je ukončený Celoškolskou detskou vedeckou konferenciou, na ktorej žiaci ZŠ prezentujú projekty a výstupy z Modelového mesiaca. V prípade vhodných epidemiologických podmienok môžu byť prizvaní na konferenciu aj zákonní zástupcovia detí a žiakov ZŠ a MŠ.

* Učiteľka plánuje systematickým spôsobom od menej náročných požiadaviek na dieťa k náročnejším a rešpektuje metodické postupy špecifické pre jednotlivé vzdelávacie oblasti. Výkonové štandardy môžu v rámci plánovaných aktivít deliť, resp. integrovať do logických celkov podľa vlastného uváženia, zohľadňujúc rozvojové možnosti detí v konkrétnej triede.
* Učiteľka zohľadňujúc sociokultúrne prostredie detí sama autonómne rozhoduje na základe charakteru formulácie konkrétneho výkonového štandardu , či k jeho dosiahnutiu smeruje priebežne vytvorením príležitostí prostredníctvom prirodzených každodenných socializačných situácií v rámci dlhšieho časového obdobia, alebo ich je potrebné plánovať a realizovať v konkrétnych cielených vzdelávacích aktivitách.
* Zámerné plánovanie cielených aktivít nie je potrebné, ak učiteľka v rámci výchovno-vzdelávacej činnosti napĺňa výkonové štandardy, ktoré je možné dosiahnuť v prirodzených každodenných situáciách. (Nevylučuje sa ich zaradenie do plánovania).
* V čase školských prázdnin, kedy je počet detí nižší, sa výchovno-vzdelávacia činnosť plánuje a realizuje formou hier a hrových činností.
* Pri plánovaní výchovno-vzdelávacej činnosti učiteľky dôsledne uplatňujú princípy inkluzívneho vzdelávania.

**InkÚlzia v materskej škole**

V prípade potreby sa materská škola snaží vytvárať vhodné podmienky pre vzdelávanie spádových detí bez rozdielu sociálneho pôvodu, národnosti, či zdravotný stav, ak má na to škola vytvorené podmienky. V úzkej spolupráci s**o školským podporným tímom** a v súčinnosti s CPPPaP Bratislava III sa snažíme začleňovať aj deti so špeciálnymi výchovno-vzdelávacími potrebami prostredníctvom individuálneho vzdelávacieho programu alebo prostredníctvom vzdelávacích programov určených pre školy, ktoré vzdelávajú deti so špeciálnymi výchovno-vzdelávacími potrebami. Pri integrácii takýchto detí hrá nenahraditeľné miesto silný školský podporný tím, ktorý je zoskupený vo vlastnom metodickom združení v rámci spolupráce ZŠ a MŠ. Pre MŠ sú k dispozícii:

* školská špeciálna pedagogička = logopedička, ktorá pracuje s deťmi v materskej škole a na 1. stupni základnej školy;
* školská psychologička;
* 2 pedagogickí asistenti.

**VYUČOVACÍ JAZYK**

Vyučovacím jazykom, v ktorom sa realizuje predprimárne vzdelávanie v našej materskej škole, je štátny jazyk na území Slovenskej republiky - **slovenský jazyk**.

**SPÔSOB, PODMIENKY UKONČOVANIA VÝCHOVY A VZDELÁVANIA A VYDANIE DOKLADU O ZÍSKANOM VZDELANÍ**

Predprimárne vzdelávanie dieťa ukončuje absolvovaním posledného ročníka vzdelávacieho programu odboru vzdelávania v materskej škole spravidla v školskom roku, v ktorom do 31. augusta dosiahne školskú spôsobilosť.

**Osvedčenie o absolvovaní predprimárneho vzdelávania**

* Dokladom o získanom vzdelaní je **osvedčenie o absolvovaní predprimárneho vzdelávania** vedené v štátnom jazyku.
* **Osvedčenie o absolvovaní predprimárneho vzdelávania je verejnou listinou**.
* Osvedčenie sa vydáva na predpísaných tlačivách schválených ministerstvom školstva.
* Údaje na osvedčení sa musia zhodovať s údajmi o dieťati uvedenými v príslušnej pedagogickej dokumentácii.
* Za zhodu údajov a správnosť vyplnenia zodpovedá riaditeľka školy. Podpis riaditeľky musí byť vlastnoručný.
* Údaje na osvedčení nie je povolené opravovať.
* Osvedčenie o absolvovaní predprimárneho vzdelávania sa vydáva v posledný deň školského vyučovania s dátumom **30. jún** príslušného kalendárneho roka.
* Deťom, o ktorých materská škola vie, že budú pokračovať v plnení povinného predprimármneho vzdelávania a budú naďalej navštevovať materskú školu aj v nasledujúcom školskom roku, **sa osvedčenie** o absolvovaní predprimárneho vzdelávania **nevydáv**a.

**VNÚTORNÝ SYSTÉM KONTROLY A HODNOTENIA DETÍ**

Evalvácia predstavuje rôzne spôsoby vyhodnocovania výchovno-vzdelávacieho procesu. Za vyhodnocovanie výchovno-vzdelávacieho procesu na úrovni školy je zodpovedná riaditeľka a zástupkyňa riaditeľky pre MŠ. Hodnotenie výchovno-vzdelávacej činnosti v rámci triedy je zodpovedná učiteľka danej triedy.

Cieľom hodnotenia detí je poskytnúť rodičom a pedagógom spätnú väzbu o napredovaní, prípadne stagnácii dieťaťa pri osvojovaní si vedomostí, zručností a návykov zohľadňujúcich jeho individuálne vekové požiadavky.

Súčasťou hodnotenia je

* pochvala, ocenenie, povzbudenie,
* cielená reč,
* spätná väzba,
* hľadanie nových možností pre skvalitnenie pedagogického pôsobenia na dieťa.

V našej MŠ hodnotíme formou spracovania pedagogickej diagnostiky individuálnou formou, v ktorej sa odráža úroveň rozvoja detí, cez portfólio, výtvarné práce, produkty detí, ich prejavy navonok metódou pozorovania, porovnávania, rozhovorom s deťmi, rodičmi aj odborníkmi.

Cieľom vnútorného systému kontroly a hodnotenia detí je získať relevantný a dlhodobý prehľad o rozvoji dieťaťa o výchovno-vzdelávacej činnosti.

**VNÚTORNÝ SYSTÉM KONTROLY A HODNOTENIA ZAMESTNANCOV**

Vnútorný systém kontroly a hodnotenia zamestnancov školy má viesť k zlepšovaniu výkonu a nepretržitému rozvoju kompetencií zamestnancov, k motivácii pedagogických a odborných zamestnancov školy, aby sami sledovali a hodnotili svoj pracovný výkon a pracovné správanie, aby prostredníctvom kontinuálneho vzdelávania a sebavzdelávania skvalitňovali prácu celej materskej školy v súlade s vlastnými cieľmi, poslaním i zameraním.

Systém kontroly a hodnotenia zamestnancov je realizovaný formou priebežného monitorovania aktivít a na základe poznatkov získaných:

* **Pozorovanie** – v rámci projektov, školských akcií, škôl v prírode, skupinových prác, prezentácií, kurzov, seminárov;
* **Obchádzkové dni** – návštevy vedenia školy, rozšíreného vedenia školy i samotných kolegov s cieľom pozitívneho hodnotenia práce kolegov;
* **Hospitácie (klinická supervízia vedenia školy)** – uskutočňuje riaditeľka školy, jej zástupkyne, vedúca ŠKD ako aj vedúci metodických orgánov; musia byť dopredu oznámené s predhospitačným rozhovorom a následným pohospitačným rozborom, vyžadované sú vzájomné hospitácie medzi jednotlivými vyučujúcimi, z ktorých sa robia záznamy (pozri Interný metodický materiál č. **9/2011-RŠ** SUPERVÍZIA VEDENIA ŠKOLY → jeho súčasťou je aj **autohodnotiaci dotazník pre učiteľa**);
* **Rozhovory** – neformálne rozhovory, pravidelné hodnotiace rozhovory soA ODBORNÝCH všetkými zamestnancami podľa smernice **č. 6/2020-RŠ** na hodnotenie edagogických zamestnancov.

Jedenkrát ročne sú tieto poznatky zhrnuté v rámci hodnotenia pedagogického zamestnanca, pohovor so zamestnancom , ktorý je založený na hodnotení zameraných na výkony, ale zároveň je impulzom pre jeho profesijný rozvoj a kariérny rast.

* zhodnotením dosiahnutých výchovno-vzdelávacích výsledkov detí,
* hodnotením činnosti pedagóga v oblasti kontinuálneho vzdelávania,
* vyhodnocovaním plnenia činností nad rámec pracovných úloh a pod.

**ZÁVER**

Školský vzdelávací program „Farebná škôlka“ je vypracovaný v súlade s  Štátnym vzdelávacím programom. Je to otvorený dokument a je výsledkom tímovej práce učiteliek materskej školy, ktorá je súčasťou ZŠ s MŠ J. A. Komenského, Hubeného 25, 831 52 Bratislava.